MBK เผยรายได้จากการดำเนินงานเพิ่มขึ้นหนุนกำไร Q1/58 โต 48%
MBK เผยรายได้จากการดำเนินงานเพิ่มขึ้นหนุนกำไร Q1/58 โต 48% มาที่ 420.70 ลบ. จาก 284.56 ลบ. ในช่วงเดียวกันเมื่อปีก่อน 
14 พ.ค. 2558

บริษัท เอ็ม บี เค จำกัด (มหาชน) หรือ MBK รายงานผลการดำเนินงานไตรมาส 1 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 420.70 ล้านบาท หรือมีกำไรสุทธิ 0.31 บาทต่อหุ้น เพิ่มขึ้น 48% จากช่วงเดียวกันของปีก่อนที่มีกำไรสุทธิ 284.56 ล้านบาท หรือมีกำไรสุทธิ 0.21 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากรายได้จากการดำเนินงานเพิ่มขึ้น หลังจากไม่ได้รับผลกระทบจากเหตุชุมนุมทางการเมืองครั้งใหญ่ในระหว่างวันที่ 9 มกราคม ถึงวันที่ 2 มีนาคม 2557 โดยมีกลุ่มผู้ชุมนุมปิดถนนบริเวณสี่แยกปทุมวันหน้าศูนย์การค้า เอ็ม บี เค เซ็นเตอร์ 